OpenLLM-France/wikimedia huggingface dataset:
# Eurycheilichthys limulus

Eurycheilichthys limulus és una espècie de peix d'aigua dolça de la família dels loricàrids i de l'ordre dels siluriformes.

## Morfologia

* Els adults poden assolir fins a 4,8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Jacuí.

## Referències

* 1 2 3 FishBase (anglès)
* ↑ Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS.
# Leski

Leski - Лески (rus) - és un poble de l'óblast de Bélgorod, a Rússia. El 2010 tenia 164 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Les sabates màgiques

Les sabates màgiques és un conte recopilat pels germans Grimm publicat en 1812 que correspon al tipus 306 en la classificació Aarne-Thompson.

## Argument

Un rei tenia dotze filles bellíssimes que volia protegir. Per això les tancava cada nit a la seva habitació. L'endemà, però, comprovava que les sabates estaven destrossades de tant ballar, com si fossin màgiques, ja que ningú no podia explicar com havien sortir de la cambra per anar al ball i elles no ho volien dir.
El rei aleshores va prometre que qui ho endevinés podria triar una filla com a esposa però el pretendent que en tres nits no trobés la resposta, seria decapitat. Diversos prínceps i nobles van perdre la vida, ja que s'adormien i no podien explicar què passava a la nit a l'habitació de les princeses.
Un dia un vell soldat va dirigir-se a palau per intentar resoldre el misteri. Pel camí va fer nit a casa d'una vella, la qual li va donar una capa que li faria invisible i li va aconsellar que no prengués res del que les princeses li oferissin si volia entendre què passava. Ell va agrair el consell i el regal i va anar a veure el rei.
A la nit una princesa li va oferir una copa de vi, que ell va fingir beure. Després va fer veure que dormia i va descobrir que la beguda contenia un somnífer. Elles, segures que ell no podia veure-les, van moure els llits i a sota va aparèixer un passatge secret. El soldat es va posar la capa d'invisibilitat i les va seguir sense que elles el veiessin. Així va poder descobrir que anaven a un regne soterrani, amb arbres de plata i or, on dotze prínceps les treien a ballar i passaven junts la nit.
Quan va acabar el termini dels tres dies, el soldat va revelar al rei el secret i va obtenir com a premi la mà de la filla gran.

## Anàlisi

La història està present a diverses cultures, amb un nombre variable de princeses i diferents detalls sobre la festa al regne subterrani. Dotze indica multitud, una altra xifra freqüent és el tres, igual que tres són les nits que el rei dona als pretendents per resoldre el misteri i els episodis que es repeteixen als contes de fades.
En aquest conte el protagonista aconsegueix ascendir socialment amb el matrimoni gràcies al seu enginy i a l'ajuda d'una vella, no pel seu rang com els prínceps prèviament decapitats. Aquest fet és una constant en els contes, on es desafiava l'immobilisme social de l'Antic Règim.
Apareixen diversos elements màgics propis dels contes de fada, com la capa d'invisibilitat o el regne amagat, que podria ser l'inframón, en especial per les al·lusions als arbres de plata i or, que recorden l'Epopeia de Guilgameix.

## Referències

* ↑ Versió anotada a Sur la Lune Arxivat 2014-07-14 a Wayback Machine.
* ↑ Tatar, Maria (2004). The Annotated Classic Fairy Tales. W.W. Norton & Company. ISBN 0-393-05163-3
# Olivier Hanlan

Olivier Hanlan (Aylmer, Quebec, 15 de febrer de 1993) és un jugador de basket canadenc que en l'actualitat juga en les files del València Basket de la Lliga Endesa. Amb 1,93 metres d'alçada, juga en la posició d'escorta.

## Trajectòria esportiva
### Universitat

Va jugar durant tres temporades amb els Eagles del Boston College, fent una mitjana de 17,8 punts, 3,9 rebots i 3,1 assistències per partit. En la primera temporada en l'equip va ser triat com Rookie de l'Any de la Atlantic Coast Conference, després de fer una mitjana de 15,5 punts i 4,2 rebots per partit. A l'any següent va ser inclòs en el tercer millor quintet de la conferència, i en 2015 en el primer, després de liderar la classificació de màxims anotadors, fent una mitjana de 19,5 punts per partit.

### Professional

El 25 de juny de 2015, va ser seleccionat en la quarantena-segona posició del Draft de l'NBA de 2015 per Utah Jazz.
A l'agost de 2015, el Zalgiris Kaunas anuncia de manera oficial la contractació del base canadenc amb un acord per dos campanyes en format 1+1.
El 17 de setembre de 2021, signa pel Aris Salònica de l'A1 Ethniki, amb on fa una mitjana de 20,9 punts, 3,5 rebots i 2,9 assistències per partit.
El 4 d'abril de 2022, signa amb el València Basket de la Lliga Endesa.

## Referències

* ↑ sports-reference.com Olivier Hanlan Stats, consultado en julio de 2015
* ↑ bceagles.com Oliver Hanlan Profile Arxivat 2015-09-23 a Wayback Machine., consultado en julio de 2015
* ↑ sports-reference.com 2014-15 Atlantic Coast Conference Leaders, consultado en julio de 2015
* ↑ sportando.basketball Aris B.C. announces Anthony Cowan Jr, Olivier Hanlan, consultado en septiembre de 2021
* ↑ eurohoops.net El Valencia Basket encuentra sustituto a Prepelic: llega a un acuerdo con Olivier Hanlan, consultado en abril de 2022
# Honor (propietat)

Un Honor és un Usatge del règim consuetudinari català que determina la propietat d'un immoble o d'una finca, ja sigui rústica o urbana. Ja fou recopilat en els Usatges de Barcelona i després en les Constitucions catalanes. Vigent actualment, figura en escriptures públiques i en l'actual registre de la propietat.

## Bibliografia

* «Honor (propietat)». Gran Enciclopèdia Catalana. Barcelona: Grup Enciclopèdia Catalana.
* Gran enciclopedia Aragonesa: Honores, Las
* Gran enciclopedia Aragonesa: Tenente Arxivat 2016-05-15 a Wayback Machine.
* Atlas de historia de Aragón: Honores, tenencias y fortalezas en la segunda mitad del siglo XI
* Lacarra y de Miguel, José María: Honores y tenencias en Aragón: Siglo XI
* Utrilla Utrilla, Juan Fernando: Conquista, guerra santa y territorialidad en el reino de Aragón: hacia la construcción de un nuevo orden feudal (1064-1194)
* Laliena Corbera, Carlos: Regis fevales: la distribución de honores
* Martín Duque, Angel: Del reino de Pamplona al reino de Navarra
* Martín Duque, Angel: Nobleza navarra altomedieval
Viccionari
# Cantó de Stiring-Wendel

El cantó de Stiring-Wendel és un cantó francès del departament del Mosel·la, situat al districte de Forbach. Té 8 municipis i el cap és Stiring-Wendel.

## Municipis

* Alsting (Alschtinge)
* Etzling (Ezlinge)
* Forbach (Fuerboch) (part)
* Kerbach (Kerboch)
* Petite-Rosselle
* Schœneck (Schënek)
* Spicheren
* Stiring-Wendel

## Història

Llista dels consellers generals successius :
| Data d'elecció | Identitat | Partit |
| 1985-1998 | Rémy Botz | app. UDF |
| 1998- | Jean-Claude Holtz | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | - | 30.791 | 29.938 |
| A partir de 1990 : Població sense dobles comptes |||||||
# UTC+09:30

UTC+09:30 és una zona horària d'UTC amb 9 hores i mitja més tard que l'UTC. El seu codi DTG és I+, I* o I$^0$.

## Zones horàries

* Australian Central Standard Time (ACST)

## Franges
### Temps estàndard (l'any sencer)

* Austràlia
** Territori del Nord

### Temps estàndard (hivern a l'hemisferi sud)

Aquestes zones utilitzen l'UTC+09:30 a l'hivern i l'UTC+10:30 a l'horari d'estiu.
* Austràlia
** Nova Gal·les del Sud: Yancowinna County (Només Broken Hill i voltants)
** Austràlia Meridional

## Geografia

UTC+09:30 és la zona horària nàutica que comprèn l'alta mar de 142,5° E de longitud.
# Etli gölevez

Etli gölevez o Kolokas yemeği (taro amb carn o menjar de taro, respectivament, en turc) és un plat de taro (corms de colocasia) amb carn vermella. És un plat comú a la Regió de l'Egeu a la cuina turca i també es fa en les cuines de les illes greques de l'Egeu i de Xipre. Mentre els turcs de l'Egeu utilitzen la paraula gölevez per al taro, els turcs de l'Illa de Xipre on dieux kolokas. Aquest plat se considera un estofat o yahni i generalment es fa amb carn d'ovella o de xai.

## Referències

* ↑ http://www.cine-tarim.com.tr/dergi/arastirma03.htm
# Leskhoz (Uliànovsk)

* Per a altres significats, vegeu «Leskhoz».
Leskhoz (en rus: Лесхоз) és un poble (un possiólok) de l'óblast d'Uliànovsk, a Rússia, que el 2018 tenia 81 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Olivier Grouillard

Olivier Grouillard (Fenollet, 2 de setembre del 1958) va ser un pilot de curses automobilístiques francès que va arribar a disputar curses de Fórmula 1.

## A la F1

Olivier Grouillard va debutar a la primera cursa de la temporada 1989 (la 40a temporada de la història) del campionat del món de la Fórmula 1, disputant el 26 de març del 1989 el G.P. del Brasil al circuit de Jacarepaguà.
Va participar en un total de seixanta-dues curses puntuables pel campionat de la F1, disputades en quatre temporades consecutives (1989 - 1992), aconseguint una sisena posició com millor classificació en una cursa i assolí un punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1989 | Ligier Loto | Ligier | Cosworth | BRA 9 | SMR DSQ | MON Ret | MEX 8 | USA NVQ | CAN NVQ | FRA 6 | GBR 7 | ALE Ret | HUN NVQ | BEL 13 | ITA Ret | POR NVQ | ESP Ret | JAP Ret | AUS Ret | 26è | 1 |
| 1990 | Osella Squadra Corse | Osella | Cosworth | USA Ret | BRA Ret | | | | | | | | | | | | | | | - | 0 |
| 1990 | Osella Squadra Corse | Osella | Cosworth | | | SMR Ret | MON NVQ | CAN 13 | MEX 19 | FRA NVQ | GBR NVQ | ALE NVQ | HUN NVQ | BEL 16 | ITA Ret | POR NVQ | ESP Ret | JPN NVQ | AUS 13 | - | 0 |
| 1991 | Fondmetal F1 SpA | Fomet | Cosworth | USA NVQ | BRA NVQ | | | | | | | | | | | | | | | - | 0 |
| 1991 | Fondmetal F1 SpA | Fomet | Cosworth | | | SMR NVQ | MON NVQ | CAN NVQ | MEX Ret | FRA Ret | GBR NVQ | ALE NVQ | HUN NVQ | BEL 10 | ITA Ret | POR NVQ | | | | - | 0 |
| 1991 | Automobiles Gonfaronnaises Sportives | AGS | Cosworth | | | | | | | | | | | | | | ESP NVQ | JPN | AUS | - | 0 |
| 1992 | Tyrrell | Tyrrell | Ilmor | SUD Ret | MEX Ret | BRA Ret | ESP Ret | SMR 8 | MON Ret | CAN 12 | FRA 11 | GBR 11 | ALE Ret | HUN Ret | BEL Ret | ITA Ret | POR Ret | JPN Ret | AUS Ret | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 62 (41) | 0 | 0 | 0 | 0 | 1 |
# Jac Nellemann

Jacob "Jac" Nellemann va ser un pilot de curses automobilístiques danès que va arribar a disputar curses de Fórmula 1.
Va néixer el 19 d'abril del 1944 a Copenhaguen, Dinamarca.

## A la F1

Jac Nellemann va debutar a la setena cursa de la temporada 1976 (la 27a temporada de la història) del campionat del món de la Fórmula 1, disputant el 13 de juny del 1976 el G.P. de Suècia al circuit d'Anderstorp.
Va participar en una única cursa puntuable pel campionat de la F1, no aconseguint classificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | RAM Racing | Brabham | Cosworth | BRA | SUD | O.USA | ESP | BEL | MON | SUE NVQ | FRA | GBR | ALE | AUT | HOL | ITA | CAN | USA | JAP | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Josep Maria Ordeig i Malagón

Josep Maria Ordeig i Malagón, conegut esportivament com Mia Ordeig, (Vic, 6 de març de 1981) és un exjugador i entrenador d'hoquei sobre patins català, que jugà en la posició de defensa a la dècada de 2000 i 2010.
Format al Club Patí Vic, després de set temporades al FC Barcelona, l'estiu de 2013 decidí fitxar per l'equip d'origen. L'any 2018, després de cinc temporades al club vigatà, fitxà pel CP Voltregà. En aquest club osonenc hi jugà dues temporades fins que l'any 2020 decidí retirar-se.
Ha estat internacional per la selecció catalana. És fill del també jugador i entrenador Josep Maria Catxo Ordeig.

## Palmarès
### CP Vic

* 2 Copes del Rei / Copes espanyoles (1999, 2015)
* 1 Copa de la CERS (2000/01)
* 1 Copa Intercontinental (2016)

### FC Barcelona

* 3 Copes d'Europa (2006/07, 2007/08, 2009/10)
* 1 Copa Intercontinental (2008)
* 3 Copes Continentals (2005/06, 2006/07, 2007/08)
* 1 Supercopa espanyola (2006/07)
* 4 OK Lligues / Lligues espanyoles (2006/07, 2007/08, 2008/09, 2009/10)
* 3 Copes del Rei / Copes espanyoles (2005, 2007, 2011)

### Selecció catalana

* 1 Golden Cup (2010)
* 1 Copa Amèrica (2010)

### Selecció espanyola

* 4 Campionats del Món "A" (2005, 2007, 2009, 2011)
* 4 Campionats d'Europa (2004, 2006, 2008, 2010)
* 2 Copa de les Nacions (2005, 2007)

## Referències

* ↑ «Josep Maria Ordeig i Malagón». Enciclopèdia de l'esport català. Barcelona: Grup Enciclopèdia Catalana.
* 1 2 «Mia Ordeig es retira després de 23 anys a l'OK Lliga». CCMA.cat, 09-05-2020. [Consulta: 10 maig 2020].
* ↑ «El Vic fitxa Ordeig». L'Esportiu, 12-06-2013. [Consulta: 2 juliol 2014].
* ↑ «2 - Mia Ordeig». ClubPatíVic.cat. Arxivat de l'original el 2014-07-14. [Consulta: 2 juliol 2014].
* ↑ Jaumira, Arnau. «Mia Ordeig jugarà al Voltregà fins a finals de temporada». EL9Nou.cat, 12-11-2018. [Consulta: 9 maig 2019].
# Cantó de Souvigny

El cantó de Souvigny és un cantó francès del departament de l'Alier, situat al districte de Molins. Té 11 municipis i el cap és Souvigny.

## Municipis

* Agonges
* Autry-Issards
* Besson
* Bresnay
* Chemilly
* Gipcy
* Marigny
* Meillers
* Noyant-d'Allier
* Saint-Menoux
* Souvigny

## Història

Llista dels consellers generals successius :
| Data d'elecció | Identitat | Partit |
| 1945-1955 | Antoine Arnefaux | SFIO |
| 1955-1961 | Henri Campagne | radical |
| 1961-1964 | Jean Girodon | SFIO |
| 1964-1967 | Dr. Magnier | Divers droite |
| 1967-1992 | Henri Coque | Divers droite, després UDF |
| 1992-1998 | Georges Fleury | UDF |
| 1998- | Jean-Paul Dufrègne | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 7.634 | 8.237 | 7.237 | 6.933 | 7.014 | 6.694 | 6.691 |
# Urriés

Urriés és un municipi d'Aragó situat a la província de Saragossa i enquadrat a la comarca de Las Cinco Villas.
# FSJ

FSJ té els següents significats:
* Filles de Sant Josep, congregació religiosa femenina catòlica fundada a Calella, al Maresme
* Associació de Futbol de Iugoslàvia (del seu nom en serbi Fudbalski Savez Jugoslavije), màxim organisme rector del futbol a l'antiga Iugoslàvia
* Fallschirmjäger, paracaigudista militar de l'exèrcit d'Alemanya
# La Fe (Donatello)

La Fe és una escultura de Donatello de bronze daurat (altura 52 cm), que forma part de la decoració escultòrica de la pica baptismal del Baptisteri de Sant Giovanni a Siena. Data de 1427-1429.

## Història

Les estàtues de La Fe i L'Esperança es van encarregar a Donatello el 1427, després que els comitents van quedar molt satisfets pel treball acabat en aquest any del relleu el Banquet d'Herodes. Van ser completades l'any 1429. Les altres estàtues per a la pica baptismal van ser fetes, entre d'altres, pels escultors de Siena Giovanni di Turino i Goro di Ser Neroccio.

## Descripció

La Fe forma part de les sis personificacions de virtuts que són dintre de fornícules als caires de la pica baptismal. Està representada com una dona embolcallada en un mantell pesant i que subjecta a la mà esquerra un calze litúrgic, que simbolitza el perdó dels pecats.
L'escena surt del tabernacle amb un gir pronunciat i té una cara bé caracteritza individualment.

## Bibliografia

* Wirtz, Rolf C.. Donatello 1386-1466. Colonia, Könemann, 1998. ISBN 3-8290-0244-0.
# Layrac

* Per a altres significats, vegeu «Layrac-sur-Tarn».
Lairac (occità) o Layrac (francès) és una població occitana situada a la Guiana. Administrativament és un municipi francès, situat al departament d'Òlt i Garona i a la regió de Nova Aquitània.
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 2.569 | 2.635 | 2.520 | 2.800 | 2.983 | 3.149 | 3.457 |
| Des de 1962: població sense dobles comptes |||||||
Llista d'alcaldes :
| Període | Identitat |
| 1989-2001 | Jean Drapé |
| 2001-2008 | Henry Maury |
| 2008- | Pierre Pujol |

## Notes

* ↑ Toponímia occitana
# Olivier Guez

Olivier Guez (Estrasburg, 15 de juny de 1974) és un periodista, assagista i escriptor francès, guanyador del Premi Renaudot.

## Trajectòria

Va formar-se a l'Institut d'études politiques de Strasbourg, a la London School of Economics i al Col·legi d'Europa. Ha treballat com a periodista independent per a The New York Times, Le Monde, Frankfurter Allgemeine Zeitung, Le Figaro, L'Express i Der Freitag.
Va escriure una novel·la biogràfica La Disparition de Josef Mengele, sobre Josef Mengele (1911-1979), l'oficial nazi alemany i criminal de guerra que treballava com a metge al camp d'extermini d'Auschwitz i va fugir al Brasil, la qual va ser una de les vuit novel·les seleccionades pel Premi Goncourt de 2017.

## Obra publicada
### Assaig

* La Grande Alliance. De la Tchétchénie à l'Irak, un nouvel ordre mondial, amb Frédéric Encel, éditions Flammarion, 2003. (ISBN 2-08-210281-5)
* L’Impossible Retour. Une histoire des Juifs en Allemagne depuis 1945, éditions Flammarion, 2007. (ISBN 978-2-08-210554-5)
* La Chute du mur, avec Jean-Marc Gonin, éditions Fayard, 2009. (ISBN 978-2-213-63312-1)
* American Spleen. Un voyage d'Olivier Guez au cœur du déclin américain, éditions Flammarion, coll. «At large», 2012. (ISBN 978-2-08-126952-1)
* Éloge de l'esquive, éditions Flammarion, 2014. (ISBN 978-2-246-81189-3)
* Une passion absurde et dévorante. Écrits sur le football, L'Observatoire, 2021.
* Le Grand Tour – Autoportrait de l'Europe par ses écrivains. Obra col·lectiva, dirigida per Olivier Guez que reuneix textos escrits per vint-i-set escriptors, un per estat membre de la Unió Europea, sobre llocs evocadors de la cultura i la història europees, éditions Grasset, 2022. (ISBN 978-2-24-683047-4)).

### Novel·la

* Les Révolutions de Jacques Koskas, éditions Belfond, 2014. (ISBN 978-2-7144-5792-9)
* La Disparition de Josef Mengele, éditions Grasset, 2017. (ISBN 978-2-246-85587-3)

### Teatre

* Fritz Bauer, un héros allemand de Lars Kraume, 2015

## Referències

* ↑ Samama, Laurent David. «Olivier Guez : "Faire des hiérarchies de l'horreur n'a pas grand sens" - Les Inrocks» (en francès). www.lesinrocks.com/. [Consulta: 18 juny 2021].
* ↑ «L'escriptor francès Olivier Guez ha guanyat el Premi Renaudot amb una novel·la d'investigació sobre la fugida a l'Amèrica Llatina de l'anomenat "Àngel de la mort", Josef Mengele». TV3, 23-05-2018. [Consulta: 6 març 2022].
* ↑ «Lo que sorprende de Mengele es su mediocridad» (en castellà), 22-05-2018. [Consulta: 6 març 2022].
* ↑ Match, Paris. «Sur les traces de Mengele : le talent monstre d'Olivier Guez» (en francès). parismatch.com. [Consulta: 18 juny 2021].
* ↑ Nonnenmacher, Kai (en alemany) Romanische Studien, 05-05-2018, pàg. 383–398. ISSN: 2364-4753.
* ↑ «Le romancier Olivier Guez en combat singulier contre Mengele» (en francès). Le Monde.fr, 24-09-2017.
# Iuriung-Khaia

Iuriung-Khaia (en rus: Юрюнг-Хая) és un poble de la república de Sakhà, a Rússia, que el 2018 tenia 1.147 habitants, pertany al districte de Saskilakh.

## Referències

* ↑ Перечень населенных пунктов, входящих в состав сельских и городских поселений Республики Саха (Якутия) Arxivat 2013-07-27 a Wayback Machine.Plantilla:Недоступная ссылка
# Can Figueres (Riells del Fai)

Can Figueres és una masia del poble de Riells del Fai, en el terme municipal de Bigues i Riells, al Vallès Oriental.
Està situada al nord-est de Riells del Fai, a Vallderrós. És a l'esquerra del torrent de Llòbrega, en el vessant nord-oest de la Serra de Can Tabola. També és al nord-est de Ca l'Andreu i al sud-oest de Can Tabola.
És una construcció contemporània, del segle xx.
Està inclosa a l'«Inventari de patrimoni cultural» i en el Catàleg de masies i cases rurals de Bigues i Riells.

## Referències

* ↑ «Inventari Patrimoni Cultural de Bigues i Riells. Memòria tècnica». Arxivat de l'original el 2010-11-16. [Consulta: 21 febrer 2011].
* ↑ Catàleg de masies i cases rurals
# Urs

Urs (en llatí Ursus) va ser un contemporani de Domicià al que va dissuadir de matar la seva dona Domícia Longina.
L'emperador no li tenia gaire consideració i va ordenar la seva mort però es va salvar per la intercessió de Júlia, neboda i amant de Domicià. Així Urs va ser perdonat i suposadament elevat al consolat, encara que el seu nom no apareix als Fasti. Estaci li va dedicar un poema de consolació per la mort d'un esclau molt apreciat, l'anomena "juvenis candidissimus et sine desidiae jactura doctissimus" i li dona el nom de Flavius Ursus.

## Referències

* ↑ [https://quod.lib.umich.edu/m/moa/acl3129.0003.001/1293?rgn=full+text;view=image;q1=UrsusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1285. ]
# Federació Europea de Rugbi Lliga

La Federació Europea de Rugbi Lliga (en anglès: Rugby League European Federation, RLEF) és l'organisme que regula i organitza l'esport del rugbi lliga o rugbi XIII a Europa i l'Hemisferi nord. Fundada l'1 de gener de 2003 a iniciativa dels presidents de les federacions anglesa i francesa, forma part de la Federació Internacional de Rugbi Lliga com a federació continental.
Organitza diverses competicions internacionals de seleccions nacionals: European Nations Cup, Euro Med Challenge, European Shield, Euro Bowl, Mediterranean Cup.
Les federacions nacionals s'hi poden associar en diversos nivells. A mitjans de 2009, hi ha tres federacions que en són membres absoluts: Anglaterra, França i Rússia. Com a membres associats hi ha les federacions d'Escòcia, Gal·les, Irlanda, Líban i Sèrbia. Al nivell d'observadors oficials hi ha les federacions d'Alemanya, Estònia, Lètonia, Grècia, Itàlia, Malta, Marroc, República Txeca i Ucraïna. I com a observadors oficials sense rànquing hi ha les federacions i associacions de Bèlgica, Catalunya, Emirats Àrabs Units, Noruega, Portugal i Suècia.

## Referències

* 1 2 3 «Overview» (en anglès). RLEF.eu.com. Arxivat de l'original el 2010-08-06. [Consulta: 30 juny 2009].

## Enllaços externs

* Federació Europea de Rugbi Lliga - Lloc web oficial